C 156/24
MT
Il-Ġurnal Uffiċjali tal-Unjoni Ewropea
3.5.2023
Karatteristiċi speċifiċi (imqabbla max-xorb spirituż tal-istess kategorija) — Il-“Borzag pálinka” għandu qawwa alkoħolika ogħla minn 40 % tal-volum, minħabba li l-karatteristiċi aromatiċi tiegħu jipprevalu u jiżviluppaw kif xieraq f’qawwa alkoħolika ogħla; għandu kontenut ta’ sustanzi volatili ta’ mhux inqas minn 350 g/hl ta’ 100 % volum ta’ alkoħol, li huwa dovut għar-rikkezza aromatika tal-materja prima, is-sebuqa salvaġġa, fil-Kontea ta’ Nógrád. — In-noti aromatiċi karatteristiċi tal-“Borzag pálinka” jinkludu ħlewwa (togħma pjaċevoli ta’ ċikkulata, frott u għasel), pikkantezza, possibbilment karattru erbali (nagħniegħ, ħwawar ħodor, vanilja, ħlewwa, ġnibru), filwaqt li jistgħu jidhru wkoll noti ta’ qoxra tal-larinġ u marżipan derivati mill-frott artab tal-għadma.
5.
Definizzjoni taż-żona ġeografika Iż-żona amministrattiva tal-Kontea ta’ Nógrád
6.
Metodu tal-produzzjoni tax-xarba spirituża Il-frotta li toriġina fiż-żona definita tista’ tiġi mgħaffġa, iffermentata, distillata u titħalla tistrieħ f’distillerija li tinsab fiżżona ġeografika.
L-istadji ewlenin fil-produzzjoni tal-“Borzag pálinka” huma kif ġej: 1.
Għażla u aċċettazzjoni tal-frott 2.
Immaxxjar 3.
Fermentazzjoni 4.
Distillazzjoni 5.
Perjodu ta’ mistrieħ, ħażna 6.
Produzzjoni u trattament tal-pálinka
6.1.
Għażla u aċċettazzjoni tal-frott Il-frott irid ikun misjur u mingħajr ħbub imħassra u materja estranja. 6.2.
Immaxxjar Il-frott b’ħabba żgħira jrid jitneħħielu z-zokk u l-ħbub iridu jiġu mgħaffġa, iżda biss sal-punt li l-għadma ma ssirilhiex ħsara (titnaqqas il-possibbiltà tal-formazzjoni ta’ ċjanur tal-idroġenu).
Il-materja prima mbagħad tiddaħħal direttament f’tankijiet tal-fermentazzjoni (tal-azzar inossidabbli, possibbilment tal-plastik).
Skont il-konsistenza tal-frotta, jista’ jkun meħtieġ li jiżdied l-ilma jekk il-frott artab ikun imqadded, minħabba li hekk biss tista’ sseħħ kif xieraq il-fermentazzjoni. 6.3.
Fermentazzjoni L-użu ta’ teknoloġiji tal-ogħla livell ta’ żvilupp tekniku u materjali awżiljarji (fermentazzjoni kontrollata, ħmira kulturata, enzimi pektolitiċi) huwa permess u rakkomandat.
Il-pH ottimali tal-maxx huwa bejn 2,8 u 3,5.
Il-maxx iffermentat għandu jiġi distillat malajr kemm jista’ jkun, iżda mhux aktar tard minn 30 jum wara l-fermentazzjoni.
Jekk ikun meħtieġ, il-maxx iffermentat għandu jinħażen f’temperatura bejn 10 u 22 °C. 6.4.
Distillazzjoni Il-“Borzag pálinka” jista’ jiġi prodott permezz ta’ kwalunkwe tagħmir ta’ distillazzjoni kummerċjalment disponibbli.
It-teknoloġija b’apparat ta’ distillazzjoni mhux kontinwa tista’ tissemma speċifikament jekk il-pálinka tkun ġiet prodotta permezz ta’ tagħmir tad-distillazzjoni b’kapaċità massima ta’ 1 000 litru u wiċċ tar-ram, permezz ta’ distillazzjoni frazzjonali ta’ mill-inqas id-doppju. 6.5.
Perjodu ta’ mistrieħ, ħażna Wara r-raffinar/id-distillazzjoni, il-“Borzag pálinka” jrid jitħalla jistrieħ f’kamra protetta mid-dawl, b’temperatura uniformi ta’ inqas minn 20 °C u b’umdità moderata, biex it-togħmiet u l-fwejjaħ kumplessi jitħallew jitħalltu.
Id-durata tal-perjodu ta’ mistrieħ trid tkun tal-anqas ta’ 60 jum.
Matul dak iż-żmien, ma għandu jsir l-ebda proċess fiżiku jew kimiku fuq il-pálinka.